laion/Wikipedia-Exotic huggingface dataset:
שולחן ירי

שולחן ירי, שולחן צליפה או שולחן צלפים הוא פלטפורמה מיוצבת עליה מניח היורה את הרובה על מנת לבצע ירי מדויק או צליפה. השולחן מורכב מפלטה שטוחה ומיושרת המיוצבת על גבי חצובה בעלת גובה משתנה והשימוש בו נעשה בעיקר במצבי עמידה או ישיבה. השימוש בשולחן ירי נעשה בעיקר על ידי צלפים. שלא כמו חצובת ירי רגילה, שולחן הצלפים מספק יציבות גבוהה ביותר בירי, שכמעט משתווה לירי בשכיבה. בשנת 1840, שולחן הירי הומצא על ידי יצרני נשק אמריקאיים, על מנת להגביר את הדיוק לטווח הארוך בירי. ההמצאה זכתה להצלחה, ובשנת 1883 צלף אמריקאי בשם הרי פופה הצליח לירות במטרות ופגע בסטייה של 6.35 סנטימטר בלבד ממרחק של 182 מטר, לאחר כמה ניסיונות, למרות חימום הקנה מהירי. הביצועים שלו באותו זמן היו מרשימים. ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
יחסי פקיסטן–תאילנד

יחסי פקיסטן–תאילנד הם יחסי החוץ שבין הרפובליקה האסלאמית של פקיסטן לבין ממלכת תאילנד. שתי המדינות כוננו יחסים דיפלומטיים באופן רשמי ב-10 באוקטובר 1951. פקיסטן מחזיקה שגרירות בבנגקוק, ואילו תאילנד מחזיקה שגרירות באסלאמאבאד וקונסוליה כללית בקראצ'י. שתי המדינות משתפות פעולה במגוון תחומים, פרט לתחום הביטחוני. בשנת 2008, מעל 60,000 פקיסטנים ביקרו בתאילנד ו-2,618 תאילנדים ביקרו בפקיסטן. כ-120 סטודנטים פקיסטנים לומדים במכון הטכנולוגי של אסיה בבנגקוק וכמה מאות סטודנטים מוסלמים תאילנדים לומדים לימודי דת באוניברסיטאות הפקיסטניות. בשנת 2008, היקף הסחר בין פקיסטן לתאילנד הסתכם ב-750 מיליון דולר. פקיסטן ייצאה לתאילנד בעיקר מאכלי ים ומוצרי טקסטיל, בעוד שתאילנד ייצאה לפקיסטן בעיקר מוצרים כימיים וכלי תחבורה. שתי המדינות חתמו על מזכר הבנות בדבר שיתוף מודיעין ההשקעות, עידוד המשקיעים הפוטנציאליים וסיוע טכני. בנוסף, על מנת להקל על הסחר והשקעות בין המדינות הוקם משרד המסחר התאילנדי-פקיסטני אשר נוסד ב-2005. באוגוסט 2013, ראש ממשלת תאילנד ביקר בפקיסטן. אתר השגרירות הפקיסטנית בתאילנד אתר השגרירות התאילנדית בפקיסטן Limited, Bangkok Post Public Company. "Pakistan reaches out to Buddhists | Bangkok Post: business". bangkokpost.com. נבדק ב-2018-08-24. HISTORY OF TPCC – Thai-Pakistan Chamber Of Commerce, www.tpcc.or.th (באנגלית) "Thailand PM to arrive in Pakistan for two-day visit | The Express Tribune". The Express Tribune (באנגלית אמריקאית). 2013-08-18. נבדק ב-2018-08-24. "Thai PM aims to 'double bilateral trade volume with Pak to $2 bln by 2018' | The Express Tribune". The Express Tribune (באנגלית אמריקאית). 2013-08-20. נבדק ב-2018-08-24.
ישראל באירוויזיון 1976

ישראל השתתפה באירוויזיון 1976 עם השיר אמור שלום בביצוע של להקת שוקולד מנטה מסטיק. השיר נכתב על ידי אהוד מנור והולחן על ידי מתי כספי. התחרות התקיימה בהאג, הולנד. הוועדה ברשות השידור בחרה לשלוח את להקת שוקולד מנטה מסטיק לייצג את ישראל באירוויזיון 1976 עם השיר אמור שלום. השיר נבחר מתוך 3 שירים שהוגשו לוועדה. שוקולד מנטה מסטיק הופיעה ה-4 בסדר ההופעה בערב התחרות, אחרי גרמניה ולפני לוקסמבורג. בתום ההצבעה זכה השיר ל -77 נקודות, והציב את ישראל במקום ה-6 מתוך 18 מדינות מתחרות. חבר השופטים הישראלי העניק את 12 הנקודות שלו לבריטניה. הדובר הישראלי, שחשף את תוצאות ההצבעה הישראלית בגמר, היה יצחק שמעוני. אירוויזיון 1976 ישראל באירוויזיון שוקולד מנטה מסטיק אמור שלום מדיה וקבצים בנושא ישראל באירוויזיון 1976 בוויקישיתוף מירה נוף, מסיבת הנרקיסים והנרקיסות, באתר מעריב, ‏29 במרץ 1976 שלישיית הזמר, באתר מעריב, ‏30 במרץ 1976 יוסי חרסונסקי, אירוויזיון 1976, באתר מעריב, ‏1 באפריל 1976 זאב רב-נוף, הלקח של אירוויזיון, באתר דבר, ‏6 באפריל 1976 יוסי רפאלי, אחרי הופעתנו באירוויזיון, באתר דבר, ‏7 באפריל 1976 החזקנו אצבעות בשידור האירוויזיון, ‏18 באפריל 1976 ישראל באירוויזיון 1976, סרטון באתר יוטיוב Israel 1976, באתר esc history אירופה לשלוש דקות - פרק 1, סרטון באתר יוטיוב Kdam Eurovision 1976 קדם אירוויזיון, רשימת השמעה, באתר יוטיוב ישראל במקום ה-6 באירוויזיון, באתר דבר, ‏4 באפריל 1976 בריטניה ראשונה, ישראל שישית באירוויזיון, באתר מעריב, ‏4 באפריל 1976 Detailed voting results
הדיוויזיה ה-99 (ורמאכט)

הדיוויזיה ה-99 (בגרמנית: 99. leichte Infanterie-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-10 באוקטובר 1940, והועמדה תחת פיקוד קורט פון דר שבאלרי. הדיוויזיה לחמה במבצע ברברוסה הייתה בתחילה בעתודת קבוצת ארמיות דרום, ולאחר מכן לחמה כחלק מהקורפוסים ה-17 וה-29 במסגרת הארמייה השישית, והשתתפה בקרב קייב. ב-22 באוקטובר 1941 הוסבה הדיוויזיה לדיוויזיה ההררית ה-7. קורט פון דר שבאלרי (10 באוקטובר 1940 - 22 באוקטובר 1941) הדיוויזיה הקלה ה-99 באתר lexikon-der-wehrmacht (בגרמנית)
סן ויסנטה דה לה בארקרה

סן ויסנטה דה לה בארקרה (בספרדית: San Vicente de la Barquera) היא עיירה בקהילה האוטונומית קנטבריה שבצפון ספרד, לחוף האוקיינוס האטלנטי, 48 ק"מ מערבית לסנטנדר. בני אדם התגוררו באזור כבר בתקופות קדומות, כפי שמעידות מצבות מגליתיות שהתגלו במקום. כן נמצאו שרידים מתקופת הברונזה. בתקופה הרומית היה במקום נמל בשם "Vereasueca". האזור היה תחת השלטון מוסלמי לתקופה קצרה יחסית, ונכבש מחדש על ידי הנוצרים באמצע המאה השמינית, בתקופת שלטונו של אלפונסו הראשון (אנ'), מלך אסטוריאס. הוא גם בנה בעיירה מצודה, המהווה עד היום את לב העיירה. בשנת 1210 ניתן לסן ויסנטה דה לה בארקרה מעמד של עיר, על פי צו מלכותי של אלפונסו השמיני, מלך קסטיליה. אז החלה תקופת פריחה כלכלית בעיירה המבוססת על דייג ועל סחר ימי. מצודת המלך (Castillo del Rey), הוקמה במאה ה-13 על ידי מלך אסטוריאס אלפונסו הראשון. כנסיית סנטה מריה של המלאכים (Iglesia Santa María de los Ángeles), כנסייה בסגנון גותי שהקמתה החלה במאה ה-13 והסתיימה במאה ה-16. גשר לה מסה (Puente de la Maza) שנבנה במאה ה-16 בפקודת המלכים הקתוליים. אורך הגשר כ-600 מטר, ויש לו 28 קשתות. הריה (מספרדית ría, עמק נהר ששקע) של סן ויסנטה דה לה בארקרה. גשר לה מסה. מצודת המלך. תמונת המזבח בכנסיית סנטה מריה של המלאכים. אתר האינטרנט הרשמי של סן ויסנטה דה לה בארקרה סן ויסנטה דה לה בארקרה באתר לונלי פלנט (באנגלית) אתר תיירות של סן ויסנטה דה לה בארקרה (באנגלית) ערך זה הוא קצרמר בנושא יישובים בספרד. אתם מוזמנים לתרום לוויקיפדיה ולהרחיב אותו.
One Heart

One Heart (בעברית: לב אחד) הוא אלבום האולפן התשעה עשר של הזמרת הקנדית סלין דיון. האלבום יצא לאור ב-24 במרץ 2003, על ידי חברת התקליטים סוני מיוזיק אנטרטיינמנט. מתוך האלבום יצאו חמישה סינגלים. האלבום קיבל ביקורות מעורבות אך זכה להצלחה מסחרית ונכון להיום, מכירותיו עומדות על כ-5 מיליון עותקים. האלבום הופק על ידי מקס מרטין, רמי יעקב, פאר אסטרום, אנדרס באג, ריק וייק, קריסטיאן לונדין, קארה דיוגרדי, ג'ון שנקס, גיא רוש ומפיקים מוזיקליים אחרים. האלבום כולל גרסת כיסוי מצליחה לשיר "I Drove All Night" של סינדי לאופר. בנוסף, באלבום ישנו השיר "Reveal" שנכתב על ידי קאת'י דניס שכתב גם את להיט הענק "Toxic" של בריטני ספירס והלהיט "Can't Get You Out of My Head" של קיילי מינוג. בין היתר, ישנו השיר "Sorry For Love" אשר נכלל במקור באלבומה הקודם של דיון A New Day Has Come; במהדורה מוגבלת וזכה לגרסה חדשה באלבום הזה וכך גם השיר "Coulda Woulda Shoulda". השיר התשיעי באלבום "Have You Ever Been in Love" נכלל באלבומה הקודם ואף יצא כסינגל ממנו. השיר האחרון באלבום "Je t'aime encore" הוא שיר בצרפתית אשר נכלל באלבומה הבא 1 fille & 4 types. ביוני 2004, יצאה גרסה נוספת לאלבום בשם One Year... One Heart, אשר כללה את הדי וי די מהמופע של דיון בלאס וגאס A New Day... Live in Las Vegas, תוך שכללה בתוכה גם גרסאות נוספות לשירים "I Drove All Night" ו-"Have You Ever Been in Love" ואת הקליפ לשיר "One Heart". מידע על האלבום One Heart באתר MusicBrainz מידע על האלבום One Heart באתר AllMusic האלבום One Heart באתר Discogs האלבום One Heart באתר ספוטיפיי האלבום One Heart באתר יוטיוב Celine Dion* - One Heart, Discogs (באנגלית) Wayback Machine, ‏2010-08-03 A New Day... Live in Las Vegas, 2004-06-15, נבדק ב-2018-08-25 Céline Dion: One Year, One Heart, נבדק ב-2018-08-25 IFPI Austria - Verband der österreichischen Musikwirtschaft, www.ifpi.at Album Accreds 2015, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-09-30. ultratop.be - ULTRATOP BELGIAN CHARTS, ultratop.be bpi X Factor acts dominate charts | News | Music Week, www.musicweek.com Bundesverband Musikindustrie, BVMI | Datenbank, www.musikindustrie.de (בגרמנית) Welcome to IFPI | IFPI, ifpi.dk (באנגלית) WebCite query result, www.webcitation.org (באנגלית) IFPI, www.ifpi.no (ב־) nztop40 WebCite query result, www.webcitation.org (באנגלית) Musiikkituottajat - Tilastot - Kulta- ja platinalevyt, www.ifpi.fi (בפינית) Kulta- ja platinalevyt, Musiikkituottajat (בפינית) SNEP - Syndicat National de l'édition Phonographique, SNEP (בצרפתית) InfoDisc : Les Meilleurs Ventes d'Albums "Tout Temps" (33 T. / Cd / Téléchargement), infodisc.fr "Gold/Platinum - Music Canada". Music Canada (באנגלית אמריקאית). נבדק ב-2018-09-30. www.sverigetopplistan.se - Veckolista Album - Vecka 49, 7 december 2012, ‏2013-11-02 Steffen Hung, The Official Swiss Charts and Music Community, www.swisscharts.com IFPI Platinum Europe Awards - 2012, ‏2013-11-02 RFI Musique - - Céline Dion, web.archive.org, ‏2010-08-03 セリーヌ・ディオン | ソニーミュージック オフィシャルサイト, www.sonymusic.co.jp (ביפנית)
אקוודור במשחקים האולימפיים לנוער

אקוודור משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האקוודורים שישה מדליות, מהן מדליית זהב יחידה. אקוודור החלה להשתתף במשחקי החורף החל מאולימפיאדת הנוער לוזאן (2020). המשלחת הראשונה של אקוודור למשחקים האולימפיים לנוער הייתה לאולימפיאדת הנוער סינגפור. המשלחת כללה 14 ספורטאים שהתחרו בשמונה ענפי ספורט. המשלחת זכתה במדליית כסף. המשלחת הגיעה להישגים בענפים אתלטיקה עם זכייה במדליית כסף בהליכת 10 ק"מ לנערים. בהליכה ל-5 ק"מ לנערות המשלחת סיימה במקום התשיעי, בהרמת משקולות היא סיימה במקום הרביעי בקטגוריית משקל עד 58 ק"ג לנערות ובמקום השישי בקטגוריית המשקל עד 62 ק"ג לנערים, ובאיגרוף סיימה במקום הרביעי בקטגוריית המשקל קל-כבד. המשלחת השתתפה גם בתחרויות בענפים טריאתלון ושחייה. המשלחת לא הגיעה להישגים בענפים היאבקות, טניס וטניס שולחן. המשלחת לאולימפיאדת הנוער נאנג'ינג הייתה המשלחת הגדולה ביותר שאקוודור שלחה עד כה. המשלחת מנתה 19 ספורטאים שהתחרו באחת עשרה ענפי ספורט. המשלחת לא זכתה במדליות. המשלחת הגיעה להישגים בענפים הרמת משקולות בה סיימה במקום הרביעי בקטגוריית משקל מעל 63 ק"ג לנערות ובמקום השישי בקטגוריית משקל עד 56 ק"ג לנערות. באופניים עם הגעת נבחרת הבנות למקום הרביעי. המשלחת העפילה לרבע הגמר בענף הטאקוונדו בקטגוריית משקל עד 55 לנערים. בענף האתלטיקה היא לא הגיעה להישגים בדומה לאולימפיאדת הנוער סינגפור ולא העפילה למקצי הגמר. אך סיימה במקום השביעי בהליכה ל-5 ק"מ לנערות. המשלחת השתתפה גם בתחרויות בענפים היאבקות, טניס, כדורעף חופים ושיט. המשלחת לא הגיעה להישגים בענפים קאנו/קיאק, רכיבה ושחייה. אקוודור במשחקים האולימפיים אקוודור במשחקים הפאראלימפיים
מאחלת לך

"מאחלת לך" הוא סינגל שהוקלט על ידי הזמרת הישראלית שרית חדד. השיר יצא לאור ב-24 בדצמבר 2010, כסינגל השלישי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ. השיר הגיע למקום התשיעי במצעד של רשת ג', השני במדיה פורסט, והראשון במדיה פורסט TV. השיר נכתב, הולחן והופק על ידי הנרי. השיר בוצע על ידי ענבר ישראל בתוכנית "The Voice ישראל", שם שפטה שרית חדד באותו הזמן. חדד אף ביצעה את השיר בתוכנית הטלוויזיה "רוקדים עם כוכבים". יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל. הווידאו קליפ שיצא עבור השיר בוים על ידי עוזי ג'ורג', ופורסם לראשונה ב-2 בפברואר 2011. הקליפ צולם בשכונה דלת אמצעים וכסף, וכבר בתחילתו ניתן לראות אישה זורקת ממרפסת חפצים ובגדים שונים, ומתחת גבר שצועק לעברה להפסיק. בקליפ, מוצגת שרית חדד כעקרת בית ובת זוגו של אותו האיש מהפתיחה, הלבושה בבגדים פשוטים ושיערה שחור, וכשרית חדד עצמה (בסצנות שמוצגים במהלכו), הלבושה במעיל יוקרתי, ושיערה בלונדיני. בתחילת הקליפ, נראים הזוג כשהם שמחים ומכייפים, וכבר בהמשך אישה נוספת איתה בוגד בן זוגה של חדד. במהלך הקליפ מוצגות סצנות בהן ניתן לראות את חדד עצמה כשהיא נוכחת ברגעים בהם בגד בה בן זוגה, ובאותו הזמן מאחלת לו (כשם השיר), שלל ברכות, וכמה אנשים שמנגנים בכינורות בחדר המדרגות של הבניין ממול. לקראות סופו של הקליפ מתקיימת חתונה על גג הבניין בו התחוללו כל המאורעות, ולבסוף, את בן זוגה של חדד נישא לכלה שמתגלה כאישה איתה בגד בה, ואת שרית חדד עצמה מביטה עליהם באכזבה, כשהם מתחת לחופה. נכון ל-24 באוגוסט 2018, מונה הצפיות של האודיו והקליפ עומדים על למעלה מ-10 מיליון צפיות. סרטון השיר "מאחלת לך" באתר יוטיוב מאחלת לך, באתר יוסמיוסיק David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) מאחלת לך – פזמונט, באתר pizmonet.co.il שנה חדשה, דור חדש, באתר ‏מאקו‏, 6 בינואר 2011 Knowing you're ON AIR, ‏2011-09-23 מילים לשיר מאחלת לך - שרית חדד, באתר שירונט The Voice ישראל (2012-01-20), ישראל The Voice - ענבר ישראל - מאחלת לך, נבדק ב-2018-08-24 yoni9849 (2011-01-05), שרית חדד-מאחלת לך (רוקדים עם כוכבים), נבדק ב-2018-08-24 "מאחלת לך - יוסמיוסיק". יוסמיוסיק. 2010-12-27. נבדק ב-2018-08-24. SaritHadadOfficial (2011-02-02), שרית חדד - מאחלת לך - Sarit Hadad - I'm wishing you - Clip, נבדק ב-2018-08-24 SaritHadadOfficial (2010-12-26), שרית חדד מאחלת לך ♫ - Sarit Hadad - I'm wishing you, נבדק ב-2018-08-24 Media Forest, web.archive.org, ‏2019-02-26
שלוש מטבעות במזרקה

שלוש מטבעות במזרקה (באנגלית: Three Coins in the Fountain) הוא סרט קומדיה רומנטית אמריקאי משנת 1954 בבימויו של ז'אן נגולסקו (אנ'). התסריט מבוסס על הרומן "מטבעות במזרקה" של ג'ון סקונדרי (אנ') משנת 1952 והוא מספר על שלוש בחורות אמריקאיות העובדות ברומא ומקוות למצוא שם אהבה בעזרת מטבעות שהן מטילות למזרקת טרווי. שיר הנושא של הסרט זכה בפרס אוסקר לשיר המקורי הטוב ביותר. הוא מושר בתחילת הסרט על ידי פרנק סינטרה. השיר זכה לביצועים רבים: "ארבעת האסים", דין מרטין, פט בון, דוריס דיי ועוד. כן זכה הסרט בפרס אוסקר לצילום הטוב ביותר והיה מועמד לפרס אוסקר לסרט הטוב ביותר. הסרט מתחיל במבט על מזרקות ברומא וסביבותיה כמו מזרקת טרווי, וילה ד'אסטה ווילה בורגזה כששיר הנושא מושר בפי פרנק סינטרה. מריה ויליאמס (מגי מקנמרה) מגיעה לרומא כדי לעבוד כמזכירה בחברת הפצה אמריקאית. בנמל התעופה מקבלת אותה אניטה הצ'ינס (ג'ין פיטרס) שאותה אמורה מריה להחליף. אניטה אומרת לה כי היא עומדת לחזור לארצות הברית שם מחכה לה ארוס. הן נוסעות ל"וילה עדן" שם הן עתידות להתגורר ביחד עם פרנסס (דורותי מקגוויר) העובדת זמן ממושך כמזכירה של סופר אמריקאי בשם שדוול (קליפטון וב). היא מאוהבת בו אבל הוא לא שם לכך לב. הן נוסעות ביחד לרומא ועוצרות במזרקת טרווי. פרנסס ואניטה אומרות למריה כי לפי האגדה, כל מי שזורק מטבע למזרקה ומבקש לחזור לרומא, יתמזל מזלו. מריה ופרנס זורקות מטבע למזל ואניטה לא זורקת כי היא מתעתדת לעזוב את רומא. אניטה מתאהבת במקום עבודתה בג'ורג'ו ביאנקי (רוסאנו בראצי), גבר איטלקי נאה ממשפחה כפרית ענייה החוסך כסף כדי ללמוד משפטים. היא מבקרת בבית משפחתו הכפרית ואהבתה מתגברת. מנהל סוכנות ההפצה שאסר על העובדים האיטלקים לצאת עם המזכירות האמריקאיות מגלה זאת ומפטר את ג'ורג'ו. אניטה מגיעה לביתו הדל של ג'ורג'ו והוא מודיע לה כי בגלל מצבו לא יוכלו שוב להיפגש. מריה מכירה רוזן איטלקי עשיר ויפה תואר בשם דינו (לואי ז'ורדן). דינו ידוע כרודף נשים וכמו שהוא נוהג עם אחרות הוא מזמין את מריה לוונציה אליהם מתלווה גם פרנסס לחוסר שביעות רצון של דינו. מריה לומדת את כל בחירותיו של דינו באוכל ביין ובנגינה בפיקולו. הוא מתלהב ממנה אבל כשהיא מגלה כי שיקרה לו בכך הוא כועס ונפרד ממנה. פרנסס המאוהבת בשדוול מודיעה לו כי החליטה לעזוב אותו ולחזור לארצות הברית. שדוול אומר שהוא קשור אליה ומוכן להתחתן איתה. למחרת הוא מגלה שהוא חולה במחלה קשה ועליו לחזור לארצות הברית לטיפול נסיוני אם רצונו לחיות. הוא מבטל את הסכמתו לנישואין אך פרנסס מגלה את הסיבה ולאחר ששניהם שותים לשכרה הוא מתרכך. הוא משכנע את דינו לחזור למריה ואת מנהל סוכנות ההפצה לקבל את ג'ורג'ו. אניטה ומריה אורזות מזוודות בדרך לשדה התעופה כשלפתע מתקשרת פרנסס ומבקשת מהם להיפגש ליד מזרקת טרווי. כשהן מגיעות המזרקה ריקה ממים אך לפתע היא מתחילה להתמלא כששלושת הגברים, שדוול, דינו, וג'ורג'ו מגיעים ומחבקים את אהובותיהם. המזרקה הוכיחה את עצמה. "שלוש מטבעות במזרקה", במסד הנתונים הקולנועיים IMDb (באנגלית) "שלוש מטבעות במזרקה", באתר נטפליקס "שלוש מטבעות במזרקה", באתר AllMovie (באנגלית) "שלוש מטבעות במזרקה", באתר Rotten Tomatoes (באנגלית) "שלוש מטבעות במזרקה", במסד הנתונים הקולנועיים KinoPoisk (ברוסית) קדימון לסרט שלוש מטבעות במזרקה, באתר יוטיוב פרנק סינטרה שר שלוש מטבעות במזרקה (עם מילים), באתר יוטיוב שלוש מטבעות במזרקה בביצוע תזמורתו של מנטובני, באתר יוטיוב
בוליביה במשחקים האולימפיים לנוער

בוליביה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הבוליבינים מדליית זהב יחידה בכדורגל. היא מעולם לא השתתפה במשחקי החורף האולימפיים לנוער. המשלחת הראשונה של בוליביה למשחקים האולימפיים לנוער הייתה לאולימפיאדת הנוער סינגפור. המשלחת כללה 25 ספורטאים שהתחרו בארבעה ענפי ספורט והייתה המשלחת הגדולה ביותר שבוליביה שלחה עד כה. נבחרת הנערים בכדורגל זכתה במדליית הזהב. הנבחרת השתתפה בענף האתלטיקה, אופניים ושחייה אך לא הגיעה להישגים. המשלחת לאולימפיאדת הנוער נאנג'ינג מנתה שבעה ספורטאים שהתחרו בחמישה ענפי ספורט. המשלחת הגיעה להישג בענף האתלטיקה עם סיום במקום התשיעי בהליכת 10 ק"מ לנערים. המשלחת השתתפה בענפים אופניים, כדורעף חופים, סיף ושחייה אולם לא הגיעה להישגים.   מובילה בענף   ענף לא פעיל בוליביה במשחקים האולימפיים
יחסי אנדורה–פקיסטן

יחסי אנדורה–פקיסטן הם יחסי החוץ שבין נסיכות אנדורה לבין הרפובליקה האסלאמית של פקיסטן. שתי המדינות כוננו יחסים דיפלומטיים ב-22 ביולי 2003. פקיסטן אינה מיוצגת באנדורה, הן בדרג השגרירות והן בדרג הקונסולרי. השגרירות המייצאת את פקיסטן שוכנת בספרד. אנדורה אינה מיוצגת בפקיסטן, הן בדרג השגרירות והן בדרג הקונסולרי. Bilateral Affairs, Afers Exteriors (באנגלית) Products that Pakistan imports from Andorra (2016), The Observatory of Economic Complexity (באנגלית) (ארכיון) Products that Pakistan exports to Andorra (2015), The Observatory of Economic Complexity (באנגלית) (ארכיון) Products that Pakistan exports to Andorra (2014), The Observatory of Economic Complexity (באנגלית) (ארכיון) Products that Pakistan imports from Andorra (2013), The Observatory of Economic Complexity (באנגלית) (ארכיון) Products that Pakistan imports from Andorra (2012), The Observatory of Economic Complexity (באנגלית) (ארכיון) Welcome to Embassy of Pakistan in Spain, www.embajada-pakistan.org (באנגלית)
ג'מייקה במשחקים האולימפיים לנוער

ג'מייקה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מג'מייקה שבעה מדליות, מהן 4 מדליות זהב, בענף האתלטיקה. ג'מייקה השתתפה במשחקי החורף האולימפיים לנוער באולימפיאדת הנוער לילהאמר (2016) באופן סמלי. המשלחת הראשונה של ג'מייקה למשחקים האולימפיים לנוער הייתה לאולימפיאדת הנוער סינגפור. המשלחת כללה 15 ספורטאים שהתחרו בשלושה ענפי ספורט. המשלחת זכתה במדליית זהב. המשלחת הגיעה להישגים בענף האתלטיקה עם זכייה במדליית זהב בריצת 100 מטר לנערים. המשלחת העפילה בנוסף לשישה מקצי גמר וסיימה במקום הרביעי בריצת 100 מטר משוכות לנערים ולנערות, ריצת 200 מטר לנערות וקפיצה משולשת לנערות, במקום השישי בריצת 400 מטר לנערות ובמקום השביעי בקפיצה לרוחק לנערות. המשלחת השתתפה ולא הגיעה להישגים בענפים בדמינטון ושחייה. המשלחת לאולימפיאדת הנוער נאנג'ינג הייתה המשלחת הגדולה ביותר שג'מייקה שלחה עד כה. המשלחת מנתה 20 ספורטאים שהתחרו בארבעה ענפי ספורט. המשלחת זכתה בארבעה מדליות, מתוכן 3 מדליות זהב. המשלחת הגיעה להישגים בענף האתלטיקה עם זכייה בשלוש מדליות זהב בריצת 400 מטר וריצת 100 מטר משוכות לנערים וריצת 200 מטר לנערות ומדליית כסף בקפיצה לרוחק לנערים. המשלחת העפילה בנוסף לשישה מקצי גמר וסיימה במקום החמישי בקפיצה משולשת וקפיצה לגובה לנערים, במקום השישי בריצת 100 מטר משוכות לנערות ובמקום השביעי בריצת 400 מטר משוכות לנערות. הרץ בריצת 100 מטר לנערים לא החל את מקצה הגמר והרץ בריצת 200 מטר לנערים נפסל במהלך הריצה. המשלחת לא הגיעה להישגים בענפים כדורעף חופים, סיף ושחייה. ג'מייקה השתתפה באולימפיאדת הנוער לילהאמר ושלחה משלחת שמנתה ספורטאי יחיד שבתחרה בבובסלי. הספורטאי סיים במקום ה-13 מתוך 15. ג'מייקה במשחקים האולימפיים ג'מייקה במשחקים הפאראלימפיים
יחסי סאו טומה ופרינסיפה – פקיסטן

יחסי סאו טומה ופרניסיפה–פקיסטן הם יחסי החוץ שבין הרפובליקה הדמוקרטית של סאו טומה ופרינסיפה לבין הרפובליקה האסלאמית של פקיסטן. בין המדינות שוררים יחסים דיפלומטיים ידידותיים. סאו טומה ופרינסיפה נעזרת בפקיסטן על מנת לקדם את הכלכלה במדינה במגזרי החקלאות והטקסטיל ובתוכניות רבות שנועדו להפחית את העוני במדינה. נשיא סאו טומה ופרינסיפה, פרדיקה דה מנזס הביע את רצונו לשפר את שיתוף הפעולה הפוליטי, הכלכלי והתרבותי עם פקיסטן. בשנת 2016, פקיסטן ייצאה לסאו טומה ופרניסיפה סחורה בשווי 45.5 אלף דולר אמריקאי. נתחים גדולים מהסחורה הם רשתות (75%), חלב (7.2%), חוטים מבודדים (8.3%), כלי שולחן מקרמיקה (3.9%) ורהיטים (5.7%). סאו טומה ופרניסיפה ייצאה לפקיסטן סחורה בשווי 52.6 אלף דולר אמריקאי, רובה כללה עור כבשים ונוצות. סאו טומה ופרניסיפה אינה מיוצגת בפקיסטן, הן בדרג השגרירות והן בדרג הקונסולרי. פקיסטן אינה מיוצגת בסאו טומה ופרניסיפה, הן בדרג השגרירות והן בדרג הקונסולרי. מדיה וקבצים בנושא יחסי סאו טומה ופרינסיפה – פקיסטן בוויקישיתוף Ministry of Foreign Affairs, ‏2012-03-03 Products that Pakistan exports to Sao Tome and Principe (2016), The Observatory of Economic Complexity (באנגלית) (ארכיון) Products that Pakistan imports from Sao Tome and Principe (2016), The Observatory of Economic Complexity (באנגלית)
תותית (סדרת טלוויזיה, 2003)

תותית (באנגלית: Strawberry Shortcake) היא סדרת אנימציה אמריקאית לילדים המבוססת על דמותה של "תותית" שבבעלות חברת כרטיסי הברכה "American Greetings". הסדרה משמשת כסדרת אתחול לסרטים טלוויזיוניים מאותו זיכיון ששודרו החל משנת 1980. הסדרה בוימה על ידי ג'ודי ריילר ונכתבה על ידי קרטר קרוקר, ג'וליה לרווד, מארתה מרון, לן אוליי, ג'ון לווי ומיל קארנאייג'. הסדרה שודרה במדינות רבות ברחבי העולם. הסדרה שודרה לראשונה בארצות הברית החל מ-11 במרץ 2003 ועד ל-11 בספטמבר 2008. בישראל הסדרה שודרה לראשונה בדיבוב לעברית בערוץ הופ! החל משנת 2006 עד שנת 2009. לסדרה הופקו 4 עונות ובהן 44 פרקים באורך 21 דקות כל אחד. בנוסף, יצאו לסדרה 23 סרטי טלוויזיה, בהם "תותית: תותית מחפשת את האביב" ו"תותית: ספיישל חלום מתוק". בשנת 2010 נוצר לזיכיון סדרת אתחול בהנפשה ממוחשבת בעלת אותו שם. העלילה מספרת על ארץ של תות שדה המכונה "ארץ תות", ארץ שעשויה ממתקים ופירות. בכל פרק בסדרה, תותית (הדמות הראשית של הסדרה) עוזרת לחבריה, מלמדת מחקרים, פותרת בעיות ומשחקת עם חבריה. תותית (Strawberry Shortcake) - ילדת התותים. תותית גרה בבית בצורת תות עם אחותה הצעירה, ועם חיות המחמד שלה. בזמנה הפנוי היא מגדלת תותי שדה בגינה שלה. היא הדמות הראשית בסדרה, ולכן היא מופיעה בכל פרק. אוכמנית (Blueberry Muffin) - ילדת האוכמניות. היפה מכולן, אוהבת לאכול קרפ אוכמניות ולקרוא ספרים. תותית וחברותיה הכירו אותה בפרק "חיית האוכמניות". עוגית (Angel Cake) - ילדת העוגות. יודעת להכין עוגות שונות, ובעלת כישרון לעיצוב. תפוזית (Orange Blossom) - ילדת התפוזים. מגדלת עץ תפוזים. פיצפוצית (Ginger Snap) - ילדת העוגיות. ממציאה. מכינה עוגיות בעזרת מכונה. אוהבת לרקוד. תפוחית (Apple Dumplin') - ילדת התפוחים. אחותה הצעירה של תותית. מנטה (Peppermint Fizz) - ילדת המנטה. ילדה מרושעת ששונאת ילדות טובות לב. בסוף כל פרק היא הופכת לנחמדה, ולומדת לקח חשוב. לימונית (Lemon Meringue) - ילדת הלימונים. ילדה יפה שמבינה באופנה. מייעצת לחברותיה עצות יופי, ועוזרת להן לעצב את השיער. דובשנית (Honey Pie Pony) - הסוסה הצעירה של תותית. אוהבת לדבר על כל דבר שבעולם. פודינג (Custard) - החתולה הוורודה של תותית. קוקי (Pupcake) - הכלב של תותית. צבעו לבן ויש עליו כתמים כחולים. קובי (Huckleberry Pie) - ילד האוכמניות. לובש לבוש מודרני, ג'ינס וכובע בייסבול. אוהב להחליק על סקייטבורד. גר בבית על עץ. מר חשק (Purple Pie Man) - אחיה של ענבית. כמו שמו, הוא עושה כל מה שמתחשק לו. ענבית (Sour Grapes) - אחותו של מר חשק. אלרגית לתותים, ורגישה לכאבי ראש. גלידונית (Rainbow Sherbet) - ילדת הגלידה. בעלת סירה המשמשת כבית. מנדרית (Tangerina Torta) קרחונית (Frosty Puff) מרמלית (Marmalade) פירחונית (Tea Blossom) ממתקית (Seaberry Delight) שוקולית (Coco Calypso) בין השנים 2006 עד 2007 במאית הדיבוב בעברית הייתה ענת שאבי. בשנת 2009 במאי הדיבוב בעברית היה עמי מנדלמן. בכל השנים מפיקת הדיבוב בעברית הייתה ענבר שטגר עזרא. לסדרה יצאו 23 סרטי טלוויזיה המבוססים על הסדרה. הסרט הראשון של הסדרה פורסם ב-11 במרץ 2003, והסרט האחרון של הסדרה פורסם ב-6 במרץ 2012. בישראל שודרו בערוץ הופ! בדיבוב לעברית רק 4 סרטים. רשימת הסרטים ששודרו בישראל: תותית: יום הולדת לתפוחית תותית: תותית מחפשת את האביב תותית: הרפתקה בארץ הדמיון תותית: ספיישל חלום מתוק "תותית", במסד הנתונים הקולנועיים IMDb (באנגלית) "תותית", באתר Rotten Tomatoes (באנגלית) "תותית", במסד הנתונים הקולנועיים KinoPoisk (ברוסית) "תותית", במיזם "אישים" לתיעוד היצירה הישראלית